Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony 

Spôsob pripomienkového konania	na základe uznesenia vlády SR č. 777 z 9. novembra 2009 	
Počet vznesených pripomienok, z toho zásadných	48  / 12 	
Počet vyhodnotených pripomienok	48 	
		
Počet akceptovaných pripomienok, z toho zásadných	18  / 3 	
Počet čiastočne akceptovaných pripomienok, z toho zásadných	4  / 2 	
Počet neakceptovaných pripomienok, z toho zásadných	26  / 7 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	 	 	 	x 	
2 .	Ministerstvo výstavby a regionálneho rozvoja Slovenskej republiky 	 	 	x 	 	
3 .	Úrad geodézie, kartografie a katastra Slovenskej republiky 	 	 	x 	 	
4 .	Úrad pre normalizáciu, metrológiu a skúšobníctvo Slovenskej republiky 	 	 	 	x 	
5 .	Úrad pre verejné obstarávanie 	 	 	x 	 	
6 .	Úrad priemyselného vlastníctva Slovenskej republiky 	2 (2o,0z) 	 	 	 	
7 .	Správa štátnych hmotných rezerv Slovenskej republiky 	 	 	x 	 	
8 .	Generálna prokuratúra Slovenskej republiky 	2 (2o,0z) 	 	 	 	
9 .	Protimonopolný úrad Slovenskej republiky 	 	 	x 	 	
10 .	Republiková únia zamestnávateľov 	4 (0o,4z) 	 	 	 	
11 .	Ministerstvo kultúry Slovenskej republiky 	 	 	x 	 	
12 .	Ministerstvo práce, sociálnych vecí a rodiny Slovenskej republiky 	 	 	 	x 	
13 .	Únia miest Slovenska 	 	 	 	x 	
14 .	Ústredie práce, sociálnych vecí a rodiny 	 	 	 	x 	
15 .	Centrum pre medzinárodnoprávnu ochranu detí a mládeže 	 	 	 	x 	
16 .	Národný bezpečnostný úrad 	 	 	 	x 	
17 .	Sociálna poisťovňa 	 	 	 	x 	
18 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	 	x 	
19 .	Konfederácia odborových zväzov Slovenskej republiky 	1 (1o,0z) 	 	 	 	
20 .	Kancelária prezidenta Slovenskej republiky 	 	 	 	x 	
21 .	Slovenská obchodná a priemyselná komora 	 	 	x 	 	
22 .	Jazykovedný ústav Ľudovíta Štúra Slovenskej akadémie vied 	 	 	 	x 	
23 .	Asociácia zamestnávateľských zväzov a združení Slovenskej republiky 	1 (0o,1z) 	 	 	 	
24 .	Najvyšší súd Slovenskej republiky 	 	 	 	x 	
25 .	Ústavný súd Slovenskej republiky 	 	 	 	x 	
26 .	Národná banka Slovenska 	1 (1o,0z) 	 	 	 	
27 .	Inštitút pre výskum práce a rodiny 	1 (1o,0z) 	 	 	 	
28 .	Úrad pre dohľad nad zdravotnou starostlivosťou 	 	 	x 	 	
29 .	Združenie miest a obcí Slovenska 	3 (1o,2z) 	 	 	 	
30 .	Európske spotrebiteľské centrum 	 	 	 	x 	
31 .	Ministerstvo hospodárstva Slovenskej republiky 	 	 	 	x 	
32 .	Ministerstvo zdravotníctva Slovenskej republiky 	 	 	 	x 	
33 .	Košický samosprávny kraj 	 	 	 	x 	
34 .	Bratislavský samosprávny kraj 	1 (1o,0z) 	 	 	 	
35 .	Banskobystrický samosprávny kraj 	 	 	 	x 	
36 .	Trenčiansky samosprávny kraj 	 	 	 	x 	
37 .	Trnavský samosprávny kraj 	 	 	 	x 	
38 .	Žilinský samosprávny kraj 	 	 	 	x 	
39 .	Odbor vládnej agendy Úradu vlády 	 	 	 	x 	
40 .	Nitriansky samosprávny kraj 	 	 	 	x 	
41 .	Prešovský samosprávny kraj 	 	 	 	x 	
42 .	Ministerstvo vnútra Slovenskej republiky 	4 (4o,0z) 	 	 	 	
43 .	Ministerstvo financií Slovenskej republiky 	11 (7o,4z) 	 	 	 	
44 .	Ministerstvo školstva Slovenskej republiky 	 	 	x 	 	
45 .	Kancelária Národnej rady Slovenskej republiky 	 	 	 	x 	
46 .	Ministerstvo zahraničných vecí Slovenskej republiky 	 	 	x 	 	
47 .	Ministerstvo obrany Slovenskej republiky 	3 (3o,0z) 	 	 	 	
48 .	Najvyšší kontrolný úrad Slovenskej republiky 	 	 	x 	 	
49 .	Úrad jadrového dozoru Slovenskej republiky 	1 (1o,0z) 	 	 	 	
50 .	Štátny dopravný úrad 	 	 	 	x 	
51 .	Zväz autobusovej dopravy SR 	 	 	 	x 	
52 .	Odbor aproximácie práva sekcie vládnej legislatívy Úradu vlády SR 	3 (3o,0z) 	 	 	 	
53 .	Úrad vlády Slovenskej republiky 	 	 	 	x 	
54 .	Ministerstvo spravodlivosti Slovenskej republiky 	4 (4o,0z) 	 	 	 	
55 .	Štatistický úrad Slovenskej republiky 	 	 	x 	 	
56 .	Odbor Centrálneho verejného obstarávania 	 	 	 	x 	
57 .	Ministerstvo životného prostredia Slovenskej republiky 	2 (2o,0z) 	 	 	 	
58 .	Úrad pre reguláciu sieťových odvetví 	 	 	x 	 	
59 .	Federácia strojvodcov Slovenskej republiky 	 	 	 	x 	
60 .	Ministerstvo dopravy, pôšt a telekomunikácií Slovenskej republiky 	1 (1o,0z) 	 	 	 	
61 .	Združenie samosprávnych krajov v SR 	2 (2o,0z) 	 	 	 	
62 .	Klub 500 	1 (0o,1z) 	 	 	 	
	SPOLU	48 (36o,12z) 	0 (0o,0z) 	13 	30 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
ÚPV SR 	Čl.I, bod 3 
V úvodnej vete odporúčame doplniť za slová "V § 13" slová "ods. 1", teda konktetizovať odsek § 13, ktorého sa navrhovaná zmena týka. 	O 	A 	 	
ÚPV SR 	Čl.I, bod 7 
Znenie § 50i ods. 3 odporúčame upraviť tak, aby bolo možné predmetnú dávku postynúť aj uchádzačovi o zamestnanie v prípadoch keď mu mzda alebo plat nebol vyplatený z dôvodov na strane zamestnávateľa; navrhované znenie viaže predmetnú dávku len na mzdu alebo plat, ktorý bol vyplatený.  	O 	N 	V prípade akceptovania pripomienky by bolo ustanovenie ťažko vykonateľné, pretože by nebolo možné určiť základňu pre určenie výšky dávky.  	
GP SR 	1. K bodu 3 
V úvodnej vete doplniť odsek, ktorého sa navrhovaná zmena týka. 	O 	A 	 	
GP SR 	2. K bodu 5 
V § 36 ods. 1 písm. n) upresniť „povinnosť“, nesplnenie ktorej môže mať za následok vyradenie z evidencie uchádzačov o zamestnanie. 	O 	N 	Ide o povinnosť podľa § 6 ods. 2 písm. d) v nadväznosti na novelizačný bod 1. 	
RUZ 	1. Pripomienka k Čl. I novelizačnému bodu 6 (§ 50d) 
 
RÚZ opakovane kritizuje opatrenie zákona o službách zamestnanosti (§ 50d) príspevok a podporu udržania zamestnanosti z niekoľkých dôvodov a to, 
- limitácia príspevku na maximálne 500,000,- EUR, čo je pre veľké firmy príliš nízka suma na to, aby tento príspevok naplno využívali. Administrácia príspevku je príliš zložitá, preto nie je v mnohých prípadoch príspevok dostatočne využívaný a v iných prípadoch z tých istých dôvodov je jeho ekonomický efekt minimálny resp. žiadny. 
- pokiaľ bude tento príspevok viazaný na zabezpečenie vzdelávania zamestnancov pre trh práce, bude jeho čerpanie ešte komplikovanejšie. štát síce ušetrí značnú časť prostriedkov na jeho financovanie, nakoľko sa bude financovať z prostriedkov Európskeho sociálneho fondu, ale zníži jeho atraktívnosť tým, že núti zamestnávateľov, aby zamestnancov školili, resp. vzdelávali pre trh práce. 

 	Z 	N 	Limit príspevku do výšky 500,000,- EUR vyplýva z príslušných nariadení ES týkajúcich sa poskytovania štátnej pomoci. Zavedením podmienky vzdelávania a prípravy pre trh práce sa mení charakter príspevku podľa § 50d na aktívny, čo zároveň zabezpečuje aj oprávnenosť jeho financovania z prostriedkov ESF. 	
RUZ 	4. Pripomienka k Čl. I novelizačný bod 8 a 9 (§ 68a) Čl. IV novelizačný bod 7 (§ 19) 
RÚZ taktiež nesúhlasí s navrhovanou zmenou ustanovenia § 68a zákona o službách zamestnanosti (novelizačné body 8 a 9), ktorými sa mení systém ukladania pokút za nelegálne zamestnávanie tak, že podľa navrhovaného zákona sa vždy musia uložiť (dnes je ich príslušný orgán oprávnený uložiť), a to v minimálnej výške 2.000,- Eur (dnes je stanovená len horná hranica vo výške 33.193,91 Eur). 

RÚZ samozrejme v žiadnom prípade nepodporuje nelegálne formy zamestnávania, avšak za nelegálne zamestnávanie sa považuje aj omeškanie prihlásenia zamestnanca do sociálnej poisťovne o čo i len jeden deň. Takéto trestanie zamestnávateľov za v mnohých prípadoch administratívne nezvládnutie lehoty považuje RÚZ za neprimerané prísne. 

Zamedzovaniu nelegálnej práce sa podľa názoru RÚZ dá lepšie dospieť inými spôsobmi, než paušálnym zvyšovaním sankcií. V tomto prípade RÚZ žiada ponechať len hornú hranicu pokuty, hoci aj vo výške, ktorú predkladateľ návrhu zákona navrhol (200.000,- Eur). 

Primerane sa táto pripomienka vzťahuje aj na čl. IV (novela zákona o inšpekcií práce) novelizačný bod 7 (§ 19). 
 	Z 	N 	Účelom návrhu zákona je posilniť súbor sankčných nástrojov za porušenie povinnosti, ktoré významnejšie pozitívne ovplyvnia konanie právnických osôb a podnikajúcich fyzických osôb pri dodržiavaní zákazu nelegálneho zamestnávania, a to aj v preventívnom pôsobení hrozbou uloženia vysokej pokuty. 	
RUZ 	3. Pripomienka k Čl. I novelizačný bod 7(§ 50i), Čl. II I. II. alternatíve (§ 293 bk) 
 
Pokiaľ ide o finančné krytie dávky na podporu flexibility zamestnania (§ 50i) a návrhov na zmeny týkajúce sa poskytovania podpory v nezamestnanosti (Čl. II § 293bk, 1. resp. 2 alternatíva – novela zákona o sociálnom poistení) RÚZ požaduje, aby boli prijímané len také opatrenia, ktoré vláda SR vie finančne kryť z existujúcich zdrojov, a to na úkor vlastnej spotreby a efektívnejšieho hospodárenia z prostriedkami štátneho rozpočtu (napr. transparentnejšie a efektívnejšie verejné obstarávanie). RÚZ zásadne nesúhlasí, aby sa predloženými návrhmi zvyšoval deficit verejnej správy. 
 	Z 	N 	Finančné krytie dávky podľa § 50i je zabezpečené z prostriedkov kapitoly MPSVR SR na rok 2010 (pôvodne určené pre príspevok podľa § 50d, ktorý sa na základe predloženej novely navrhuje financovať z prostriedkov ESF). 
Návrh zákona sa predkladá na základe uznesenia vlády SR č. 777 z 9. novembra 2009. 
 	
RUZ 	2. Pripomienka k Čl. I novelizačný bod 7 (§ 50i) 
 
RÚZ dlhodobo podporuje flexibilné formy zamestnávania, a preto vníma pozitívne záujem Ministerstva práce sociálnych vecí a rodiny SR podporiť novelou zákona flexibilitu zamestnávania (§ 50i). Trvalá podpora flexibility zamestnávania by sa však podľa názoru RÚZ mala vykonávať primárne spružnením niektorých ustanovení Zákonníka práce a ťažisko problému by sa nemalo trvalo presúvať na zákon o službách zamestnanosti. 

Pokiaľ ide o pasívny príspevok na podporu flexibility zamestnania (§ 50i) RÚZ upozorňuje na možné riziká pri jeho uplatňovaní v aplikačnej praxi. Spôsob, akým je príspevok nadefinovaný v predloženom návrhu novely zákona o službách zamestnanosti, prináša hrozbu jeho zneužívania účelovým reťazovým uzatváraním zmlúv resp. dohôd (dávka sa totiž vzťahuje aj na tých, ktorým sa skončil obdobný pracovný pomer) na krátku dobu a následným poberaním dávky. 
 	Z 	ČA 	Finančné krytie dávky podľa § 50i je zabezpečené z prostriedkov kapitoly MPSVR SR na rok 2010 (pôvodne určené pre príspevok podľa § 50d, ktorý sa na základe predloženej novely navrhuje financovať z prostriedkov ESF). 
Zákonník práce neumožňuje, okrem výnimiek ustanovených v § 48, neobmedzené opakované uzatváranie pracovných pomerov na dobu určitú. Súčasne sa návrh zákona doplní o úpravu vzniku nároku na dávku len ak ukončený pracovný pomer na dobu určitú trval najmenej tri mesiace a o úpravu obmedzujúcu opätovné poskytovanie dávky, len na prípady, ak ďalší pracovný pomer na dobu určitú trvá najmenej šesť mesiacov.  	
KOZ SR 	Pripomienky k návrhu zákona z...........2009, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony 
KOZ SR nemá pripomienky k predloženému návrhu zákona a odporúča ho na ďalšie legislatívne konania. 

 	O 	A 	 	
AZZZ SR 	k návrhu zákona 
Nesúhlasíme s úpravou podmienok poskytovania príspevku na podporu udržania podľa § 50 d, vytvorenie podmienky vzdelávania zamestnanca považujeme za kontraproduktívne, pretože je možné, že nemáme potrebu meniť profesionálne zameranie zamestnancov týmto spôsobom sa jedno z mála opatrení aktívnej politiky zamestnanosti stane nepoužiteľným. Je možné zaviesť popri § 50 d nový príspevok, ktorý by bol kombinovaný s podmienkou vzdelávania a využil by sa pri tých zamestnancom u ktorých reprofilizáci môže byť pre obe strany prospešná. 
Principiálne nesúhlasíme s navrhovanými zmenami v oblasti dávok v nezamestnanosti, všetky dôvody sme niekoľko krát uviedli ( zvýšenie nároku na ŠR pri jeho zlej kondícii, zníženie motivácie hľadať si prácu a stratu pracovno-sociálnych návykov ) uvedieme ďalší a to , že zmenou Zákonníka práce sa pôvodne zaviedol súbeh odstupného a výpovednej doby, čím akékoľvek úvahy na predĺženie poberania dávky v nezamestnanosti považujeme za neodôvodnené, v ostatných navrhovaných opatreniach nemáme principiálne výhrady. 
ďalšie pripomienky k návrhu zákona uplatníme na mimoriadnom zasadnutí HSR SR 23.11.2009 	Z 	N 	Zavedením podmienky vzdelávania a prípravy pre trh práce sa mení charakter príspevku podľa § 50d na aktívny, čo zároveň zabezpečuje aj oprávnenosť jeho financovania z prostriedkov ESF. 
Návrh zákona sa predkladá na základe uznesenia vlády SR č. 777 z 9. novembra 2009. 
 	
NBS 	 
K bodu 7 
Odporúčame zvážiť vhodnosť doplnenia ustanovenia § 50i v predmetnom návrhu novely zákona. 
Vytvorenie novej dávky na podporu flexibility zmeny zamestnania, ktorá má byť poskytovaná uchádzačovi o zamestnanie, ktorý bol zaradený do evidencie uchádzačov o zamestnanie po skončení pracovného pomeru alebo obdobného pracovného vzťahu na dobu určitú, ktorý trval viac ako jeden kalendárny mesiac môže zvádzať k špekuláciám, napríklad zamestnať sa na jeden mesiac a ďalšie tri mesiace poberať túto dávku. 

K doložke o posúdení vplyvov 
Pri uvádzaní peňažných súm v eurách je potrebné používať skloňované slovo "euro" s malými písmenami, napríklad 720,00 eur, 14,7 eura. 
 	O 	ČA 	Zákonník práce neumožňuje, okrem výnimiek ustanovených v § 48, neobmedzené opakované uzatváranie pracovných pomerov na dobu určitú. Súčasne sa návrh zákona doplní o úpravu umožňujúcu poskytovanie dávky len ak ukončený pracovný pomer na dobu určitú trval najmenej tri kalendárne mesiace a o úpravu obmedzujúcu opätovné poskytovanie dávky, len na prípady, ak ďalší pracovný pomer na dobu určitú trvá najmenej šesť mesiacov.  	
 	Návrh zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších  
Bod 7 návrhu „§50i Dávka na podporu flexibility zmeny zamestnania“ 
V ods. (5) navrhujeme za slová „dodatočne sa prizná“ vložiť čiarku a slovo „obnoví“. 
Zdôvodnenie : doplnenie znenia odseku (5) návrhu zákona o slovo “obnoví“ sa viaže na slovo „odňatá“. V prípade odňatia nároku na dávku obráteným úkonom je obnovenie nároku na dávku. 
V ods. (7) v prvej vete navrhujeme slová „prijaté dávky“ zameniť slovami „prijatú dávku“. 
Zdôvodnenie: návrh zameniť množné číslo slovného spojenia „ prijaté dávky“ na jednotné číslo „ prijatú dávku“ má za cieľ precizovať jednoznačnosť ustanovenia a zjednotiť používanie uvedeného slovného spojenia v tomto ustanovení s ostatnými ustanoveniami predmetného paragrafu. 
 	O 	ČA 	Neakceptované z dôvodu zachovania jednotnej terminológie používanej v zákone (§ 48c). 	
ZMOS 	cieľom je rozšírenie možností zamestnavania na miestnej úrovni 
2. Predĺžiť termín aktivácie ľudí na dobu 12 mesiacov s možnosťou opätovného zaradenia znevýhodnených uchádzačov do systému aktivačných činností formou menších obecných služieb a formou dobrovoľníckej služby aj pre tých, ktorí túto činnosť vykonávali už v predchádzajúcom období. 
ZMOS si uvedomuje, že dlhodobá nezamestnanosť je jedným z rizík ekonomického vývoja na Slovensku. Aktivačná činnosť formou menších obecných služieb pre obec a formou dobrovolníckej služby je považovaná za jedno s najefektívnejších opatrení na podporu zamestnávania najmä dlhodobo znevýhodnených uchádzačov o zamestnanie. Počet aktivovaných uchádzačov o zamestnanie podľa § 52 zákona č.5/2004 Z.z. v roku 2009 klesol k 30.9. 2009 na úroveň cca 21 000 uchádzačov o zamestnanie. Tento stav je však výrazne ovplyvnený skutočnosťou, že znevýhodnení uchádzači o zamestnanie mohli byť aktivovaní len na dobu 6 mesiacov s možnosťou jednorázového predľženia o ďalších 6 mesiacov. V praxi to znamená, že počet uchádzačov o príspevok na aktivačnú službu sa znižuje len minimálne a títo uchádzači o zamestnanie sú „presunutí“ do systému s využitím podpory v hmotnej núdzi cez zákon o obecnom zriadení. Počet týchto uchádzačov je k 30.9.2009 cca 28 000. Tento vývoj ZMOS považuje za neprijateľný. 
 	Z 	N 	Pripomienka uplatnená nad rámec návrhu zákona. 	
ZMOS 	cieľom je rozšírenie možností zamestnavania na miestnej úrovni 
1. Vytvoriť nový nástroj aktívnej politiky práce na obdobie minimálne 9 mesiacov na verejné práce ( verejno-prospešné práce) pre mestá, obce a organizácie v ich zriaďovateľskej pôsobnosti. 
Podpora a zamestnávanie ľudí, ktorí stratili prácu vplyvom hospodárskej a finančnej krízy a sú v evidencii úradov práce na verejné práce môže pomôcť pomerne rýchlo a efektívne zmierniť niektoré regionálne problémy s nezamestnanosťou. Súčasne predpokladáme, že týmto nástrojom by sa pre všetky skupiny ľudí podarilo znížiť riziko ohrozenia hmotnej núdze a vrátiť ich na istý čas do pracovného procesu. Systém podpory pre zamestnávateľov na mzdy, odvody, technické a pracovné vybavenie by mal byť flexibilný , stanovený na troj – štvormesačné obdobia, s možnosťou predĺženia. Výška podpory by mala mať motivačný charakter a mala by presahovať rámec životného minima. Podľa názoru ZMOS tento nástroj aktívnej politiky práce je možné spolufinancovať aj z prostriedkov EÚ, napríklad cez národný projekt MPSVaR SR . 
 	Z 	N 	Pripomienka uplatnená nad rámec návrhu zákona. 	
ZMOS 	 
Okrem uvedených zásadných pripomienok ZMOS navrhuje v rámci existujúcich ustanovení zákona s prihliadnutím na § 54 vyčleniť jednorázové finančné prostriedky pre malých zamestnávateľov, obce a organizácie v ich zriaďovateľskej pôsobnosti na podporu zvýšenia zamestnanosti na dobu 12 - 18 mesiacov. Išlo by o projekt na podporu zamestnávania vo vybraných regiiónoch s vysokou mierou nezamestnanosti, po splnení podmienok zo strany zamestnávateľa, na základe dohodnutých kritérií.  	O 	N 	Pripomienka uplatnená nad rámec návrhu zákona. 	
BSK 	K predkladacej správe, k všeobecnej časti dôvodovej správy a k doložke o posúdení vplyvov 
Odporúčame v súlade s čl. 12 ods. 2 a čl. 13 ods. 3 písm. d) legislatívnych pravidiel vlády Slovenskej republiky doplniť predkladaciu správu a všeobecnú časť dôvodovej správy, a v spojení s ňou aj doložku o posúdení vplyvov k čl. I, o dopade navrhovaných právnych úprav na rozpočty územnej samosprávy, t. j. rozpočty samosprávnych krajov a obcí. 	O 	A 	 	
MV SR 	k čl. I 
3. Poukazujeme na skutočnosť, že návrh zákona rieši dôsledky opakovaného porušenia zákazu nelegálneho zamestnávania len k podnikaniu na základe živnostenského oprávnenia, pričom takúto úpravu neobsahuje vo vzťahu k tým podnikateľským subjektom, ktorých podnikanie nie je živnosťou. 	O 	N 	Účelom návrhu je posilniť súbor sankčných nástrojov pre tú skupinu zisťovaných subjektov, ktoré významnejšie porušujú zákaz nelegálneho zamestnávania. 	
MV SR 	k čl. I bod 10 
2. V čl. I bode 10 v § 72 ods. 2 navrhujeme znenie „v znení účinnom od 1. januára 2010“ nahradiť znením „v znení účinnom do 1. januára 2010“, z dôvodu, že navrhované ustanovenie sa vzťahuje na predloženým návrhom upravené znenie § 50d a nie na znenie § 50d, ktoré stratí účinnosť 1. 1. 2010. To, že predkladateľ mal záujem predĺžiť poskytovanie príspevkov priznaných podľa úpravy platnej do 31. 12. 2010 dokazuje aj znenie odôvodnenia. 
Ak by predkladateľ mal záujem obmedziť poskytovanie príspevku podľa novonavrhovaného ustanovenia § 50d, obmedzenie účinnosti by malo byť súčasťou ustanovenia o účinnosti predloženého návrhu zákona, kde by sa účinnosť § 50d obmedzila len do 31. 12. 20011, teda, že by § 50d stratil účinnosť 1. 1. 2012. 
 	O 	N 	Bola použité obdobné legislatívne vyjadrenie ako v prípade vyjadrenia dočasnej účinnosti v § 72g.  	
MV SR 	k čl. I bod 3 
1. V čl. I úvodnej vete bodu 3, ktorý sa týka doplnenia § 13 o písm. f), nie je uvedený odsek, ktorý sa o písmeno f) dopĺňa. 	O 	A 	 	
MV SR 	k doložke vplyvov čl. I bod 6 
4. K Doložke vplyvov k Čl. I bodu 6 – Príspevok na podporu udržania zamestnanosti (§ 50d) uvádzame, že v predmetnom texte sa uvádza, že požadované finančné prostriedky na financovanie daného príspevku v roku 2010 má Ministerstvo práce, sociálnych vecí a rodiny Slovenskej republiky rozpočtované vo svojej rozpočtovej kapitole v rámci schváleného rozpočtu verejnej správy na rok 2010 v sume 14,7 mil. EUR vzhľadom na jeho pasívny charakter. Avšak navrhovanou zmenou podmienok na poskytnutie predmetného príspevku sa jeho charakter mení na aktívny a z toho dôvodu bude možné využiť príspevok z Európskeho sociálneho fondu a prostriedky na spolufinancovanie zo štátneho rozpočtu v pomere 85:15, pričom v ďalšej časti materiálu sa uvádza, že finančné prostriedky v sume 14,7 mil. EUR pôvodne vyčlenené na tento príspevok podľa § 50d sa použijú na financovanie navrhovanej dávky na podporu flexibility zamestnania podľa § 50i. Potom však nie je dostatočne odôvodnená predpokladaná kvantifikácia objemu finančných prostriedkov na sumu 7,2 mil. EUR na rok 2010 na príspevok na podporu udržania zamestnanosti podľa § 50d a ani zdroj jeho krytia. 	O 	N 	Zavedením podmienky vzdelávania a prípravy pre trh práce sa mení charakter príspevku podľa § 50d na aktívny, čo zároveň zabezpečuje aj oprávnenosť jeho financovania z prostriedkov ESF prostredníctvom národného projektu. Pri kvantifikácii predpokladaného objemu finančných prostriedkov na rok 2010 sa vychádzalo z priemernej výšky príspevku na vzdelávanie a prípravu pre trh práce jedného zamestnanca. 	
MF SR 	K čl. I 
K bodu 6 (§ 50d) 
Upozorňujem, že nariadenie komisie (ES) č. 68/2001 o uplatňovaní čl. 87 a 88 Zmluvy o ES na pomoc vzdelávaniu, na ktoré sa v súvislosti s poskytovaním výšky príspevku na podporu udržania zamestnanosti, t.j. na úhradu odvodových povinností zamestnávateľa a zamestnanca a na úhradu oprávnených nákladov na vzdelávanie a prípravu pre trh práce odkazuje, bolo zrušené; podľa čl. 43 nariadenia komisie (ES) č. 800/2008 sa však akékoľvek odkazy na nariadenie komisie (ES) č. 68/2001 považujú za odkazy na nariadenie komisie (ES) č. 800/2008 (ďalej len „nariadenie 800/2008“). 	O 	A 	 	
MF SR 	K čl. I 
K bodom 2 a 4 
Znenie oboch bodov odporúčam vhodne uviesť v jednom bode vzhľadom na rovnaké doplnenie, pričom je potrebné brať zreteľ na preznačenie písmen podľa novelizačného bodu 3.  	O 	N 	Neakceptované z dôvodu legislatívnej jednoznačnosti (preznačovanie písmen - novelizačný bod 3). 	
MF SR 	Všeobecne 
Návrh je potrebné zosúladiť s Legislatívnymi pravidlami vlády SR (napr. čl. I bod 8 – slovo „slovami“ nahradiť slovom „slovom“, v doložke o posúdení vplyvov odporúčam slovo „Eur“ písať s malým začiatočným písmenom a v správnom gramatickom tvare). 	O 	A 	 	
MF SR 	 
Nad rámec návrhu odporúčam doplniť aj novelu zákona o správe daní a poplatkov o sprístupňovaní daňového tajomstva Národnému inšpektorátu práce v súvislosti s plnením jeho úloh, v tomto znení: 
„Čl. .... 
Zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení zákona Národnej rady Slovenskej republiky č. 165/1993 Z. z., zákona Národnej rady Slovenskej republiky č. 253/1993 Z. z., zákona Národnej rady Slovenskej republiky č. 254/1993 Z. z., zákona Národnej rady Slovenskej republiky č. 172/1994 Z. z., zákona Národnej rady Slovenskej republiky č. 187/1994 Z. z., zákona Národnej rady Slovenskej republiky č. 249/1994 Z. z., zákona Národnej rady Slovenskej republiky č. 367/1994 Z. z., zákona Národnej rady Slovenskej republiky č. 374/1994 Z. z., zákona Národnej rady Slovenskej republiky č. 58/1995 Z. z., zákona Národnej rady Slovenskej republiky č. 146/1995 Z. z., zákona Národnej rady Slovenskej republiky č. 304/1995 Z. z., zákona Národnej rady Slovenskej republiky č. 386/1996 Z. z., zákona č. 12/1998 Z. z., zákona č. 219/1999 Z. z., zákona č. 367/1999 Z. z., zákona č. 240/2000 Z. z., zákona č. 493/2001 Z. z., zákona č. 215/2002 Z. z., zákona č. 233/2002 Z. z., zákona č. 291/2002 Z. z., zákona č. 526/2002 Z. z., zákona č. 114/2003 Z. z., zákona č. 609/2003 Z. z., zákona č. 191/2004 Z. z., zákona č. 215/2004 Z. z., zákona č. 350/2004 Z. z., zákona č. 443/2004 Z. z., zákona č. 523/2004 Z. z., zákona č. 679/2004 Z. z., zákona č. 68/2005 Z. z., zákona č. 534/2005 Z. z., zákona č. 584/2005 Z. z., zákona č. 122/2006 Z. z., zákona č. 215/2007 Z. z., zákona č. 358/2007 Z. z., zákona č. 289/2008 Z. z., zákona č. 465/2008 Z. z., zákona č. 514/2008 Z. z., zákona č. 563/2008 Z. z., zákona č. 83/2009 Z. z. a zákona č. ...../2009 sa dopĺňa takto: 
V § 23 ods. 5 písm. l) sa za slová „zdravotnej poisťovni11d)“ vkladá čiarka a slová „Národnému inšpektorátu práce“.“. 
 	O 	A 	 	
MF SR 	K čl. II 
V osobitnej časti dôvodovej správy je potrebné vyjadriť odporúčanie predkladateľa pre prijatie jednej z alternatív.  	O 	N 	Návrh zákona sa predkladá na základe uznesenia vlády SR č. 777 z 9. novembra 2009 v dvoch alternatívach. Vláda SR na svojom zasadnutí rozhodne, ktorá z alternatív bude postúpená do ďalšieho legislatívneho procesu. 	
MF SR 	K čl. I 
K bodu 6 (§ 50d) 
Upozorňujem tiež, že ak sa má príspevok na podporu udržania zamestnanosti poskytovať vo výške nad limit (strop) minimálnej pomoci, je potrebné navrhované opatrenie notifikovať Európskej komisii. Ak by sa mal predmetný príspevok poskytovať len vo výške minimálnej pomoci, v záujme jednoznačnosti odporúčam, do znenia tohto paragrafu doplniť odkaz na nariadenie Komisie (ES) č. 1998/2006 z 15. decembra 2006 o uplatňovaní čl. 87 a 88 zmluvy na pomoc de minimis. 	O 	A 	 	
MF SR 	K čl. I 
K bodu 6 (§ 50d) 
Upozorňujem, že navrhované znenie nie je v súlade s nariadením 800/2008, pretože predmetné nariadenie neumožňuje poskytovať štátnu pomoc na podporu zamestnanosti formou úhrady odvodových povinností zamestnávateľa; problematické je aj určenie výšky štátnej pomoci, pretože limity platné pre štátnu pomoc na vzdelávanie sa navrhujú vzťahovať aj na pomoc poskytnutú formou úhrady odvodových povinností zamestnávateľa. 
 	O 	A 	 	
MF SR 	Všeobecne 
K navrhovanému krytiu vplyvov spojených so zmenou podmienky nároku na dávku v nezamestnanosti (čl. II) a s predĺžením obdobia jej poberania z vlastných zdrojov rozpočtu Sociálnej poisťovne uvádzam, že podľa § 293ai zákona č. 461/2003 Z. z. o sociálnom poistení v znení neskorších predpisov v rokoch 2008 až 2011 rozhoduje, po predchádzajúcom súhlase dozornej rady, generálny riaditeľ o použití finančných prostriedkov základného fondu, ktorý vykazuje prebytok finančných prostriedkov, na poskytnutie finančnej výpomoci do iného základného fondu, v ktorom nie je dostatok finančných prostriedkov na dávky, na ktorých úhradu je určený. Súčasne upozorňujem, že v prípade schválenia I. alternatívy v čl. II (zmena podmienky nároku na dávku v nezamestnanosti + predĺženie obdobia poberania dávky) disponibilné možnosti základného fondu poistenia v nezamestnanosti (bilančný rozdiel v bežnom roku 2010 predstavuje cca 62 mil. eur) neumožňujú krytie zvýšených výdavkov v sume 143,3 mil. eur a základný fond poistenia v nezamestnanosti by sa stal deficitným. Odporúčam preto prijatie II. alternatívy (len zmena podmienok nároku na dávku v nezamestnanosti), pri ktorej sa finančné dopady predpokladajú v sume 40,5 mil. eur. 
Zníženie objemu disponibilných zdrojov určených na poskytnutie finančnej výpomoci do základného fondu starobného poistenia v dôsledku predloženej legislatívnej zmeny môže vyvolať potrebu poskytnutia dodatočných prostriedkov zo štátneho rozpočtu Sociálnej poisťovni nad rámec už schváleného objemu. 
Zároveň žiadam v doložke o posúdení vplyvov jednoznačne definovať zdrojové krytie vplyvov navrhovaných zmien v rámci schváleného rozpočtu verejnej správy na roky 2010 až 2012 v prípade nedostatku vlastných zdrojov Sociálnej poisťovne. 
 	Z 	N 	Dňa 20. novembra 2009 sa uskutočnilo rozporové konanie s Ministerstvom financií SR a rozpor bol odstánený. Zdroje krytia sú uvedené v doložke o posúdení vplyvov. 	
MF SR 	Všeobecne 
Nesúhlasím s uplatňovaním finančného krytia uvedenej dávky od roku 2011 nad rámec schválených limitov kapitoly; súčasne žiadam, vo vzťahu ku kvantifikácii dávky podľa navrhovaného § 50i, doložku o posúdení vplyvov doplniť o východiská, z ktorých vyplýva predpoklad poskytovania dávky pre 13 600 poberateľov v priebehu roka 2010. Ide o dávku, ktorá má byť uchádzačovi zaradenému do evidencie poskytnutá iba po skončení pracovného pomeru na dobu určitú, na základe čoho predpokladám, že sa nebude týkať napr. osôb prepustených v rámci hromadných prepúšťaní, u ktorých je možné predpokladať spravidla pracovný pomer na dobu neurčitú. 
 	Z 	A 	 	
MF SR 	Všeobecne 
Nesúhlasím so zavedením dávky na podporu flexibility zmeny zamestnania (čl. I § 50i) na dobu neurčitú, pretože jej zavedenie vyplýva z materiálu, ktorý vláda schválila ako súčasť iniciatív zameraných na riešenie dopadov globálnej a finančnej krízy a teda účinnosť tohto opatrenia (tak ako pri ďalších opatreniach) by mala byť ohraničená dobou platnosti do 31.12.2010. A po vyhodnotení jeho efektívnosti, v kontexte všetkých opatrení, je možné pristúpiť k jeho prehodnoteniu a prípadnému trvalému zaradeniu do zákona o zamestnanosti. 
 	Z 	A 	 	
MF SR 	Všeobecne 
Upozorňujem, že predložený návrh ide nad rámec schváleného rozpočtu verejnej správy na roky 2010 až 2012. 	Z 	A 	Dňa 20. novembra 2009 a 23. novembra 2009 sa uskutočnili rozporové konanie s Ministerstvom financií SR a rozpory boli odstánené. Zdroje krytia sú uvedené v doložke o posúdení vplyvov. 	
MO SR 	K čl. II 
 
Odporúčame prijať menej finančne náročnú druhú alternatívu, podľa ktorej nárok na poberanie dávky osem mesiacov sa bude vzťahovať na tých, ktorí prídu o prácu od účinnosti novely zákona. 
Odôvodnenie: Ani jedna alternatíva nie je z pohľadu všetkých nezamestnaných, ktorí stratili prácu v období krízy v rokoch 2008 a 2009, spravodlivá, pretože nerieši všetkých poberateľov dávok, teda aj tých, ktorí už prestali dávku poberať, ale len tých, ktorým plynie obdobie šiestich mesiacov poberania dávky. 

 	O 	N 	Návrh zákona sa predkladá na základe uznesenia vlády SR č. 777 z 9. novembra 2009 v dvoch alternatívach. Vláda SR na svojom zasadnutí rozhodne, ktorá z alternatív bude postúpená do ďalšieho legislatívneho procesu. 	
MO SR 	K osobitnej časti dôvodovej správy 
 
V odôvodnení k bodu 4 odporúčame slová „v § 13 ods. 1 písm. u)“ nahradiť slovami „v § 13 ods. 1 písm. t)“. 

 	O 	N 	Neakceptované z dôvodu vloženia nového písmena g) v § 13 ods. 1 (novelizačný bod 3).  	
MO SR 	K čl. I 
K bodu 4 
 
Odporúčame slová „V § 13 ods. 1 písm. u)“ nahradiť slovami „V § 13 ods. 1 písm. t)“. 

 	O 	N 	Neakceptované z dôvodu vloženia nového písmena g) v § 13 ods. 1 (novelizačný bod 3).  	
ÚJD SR 	k Článku II 
Odporúčame alternatívu č. I. 	O 	N 	Návrh zákona sa predkladá na základe uznesenia vlády SR č. 777 z 9. novembra 2009 v dvoch alternatívach. Vláda SR na svojom zasadnutí rozhodne, ktorá z alternatív bude postúpená do ďalšieho legislatívneho procesu. 	
OAP SVL ÚV SR 	K čl. I, bod 6 
V § 50d ods. 1 a 4 návrhu zákona sa uvádza odkaz 46 na nariadenie (ES) č. 68/2001. Vzhľadom na to, že predmetné nariadenie (ES) sa uplatňovalo len do 30. júna 2008, žiadame upraviť text poznámky pod čiarou k odkazu 46 a uviesť odkaz na nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách) (Ú. v. EÚ, L 214, 9.8.2008), ktoré nariadenie (ES) č. 68/2001 nahradilo. 	O 	A 	 	
OAP SVL ÚV SR 	Nad rámec predloženého návrhu 
Upozorňujeme predkladateľa na pretrvávajúcu potrebu zapracovať do zákona č. 5/2004 Z. z. o službách zamestnanosti a o zmene a doplnení niektorých zákonov aj ustanovenia, ktorými by sa úplne transponovala do slovenského právneho poriadku smernica Európskeho parlamentu a Rady 2008/104/ES z 19. novembra 2008 o dočasnej agentúrnej práci. Konkrétne sa jedná o čl. 6 ods. 3 a 5 smernice 2008/104/ES. V prípade transponovania tejto smernice bude zároveň potrebné vypracovať tabuľku zhody k tým ustanoveniam smernice 2008/104/ES, ktoré majú byť transponované a tiež doplniť smernicu 2008/104/ES do transpozičnej prílohy k zákonu č. 5/2004 Z. z o službách zamestnanosti a o zmene a doplnení niektorých zákonov.  	O 	N 	Návrh zákona sa predkladá na základe aktuálnej potreby prijatia ďalších legislatívnych riešení na zmiernenie dopadov globálnej ekonomickej krízy na zamestnanosť (uznesenie vlády č. 777 z 9. novembra 2009) a je zameraný výlučne na vytvorenie legislatívnych podmienok na podporu legálneho zamestnávania ľudí, ktorí v dôsledku globálnej ekonomickej krízy prišli o zamestnanie a zároveň zamedzenie negatívnych javov v súvislosti s nelegálnym zamestnávaním a súčasne na vytvorenie legislatívneho rámca na zabezpečenie sociálnej ochrany zamestnancov v rámci národného systému flexiistoty. 
Na rokovanie vlády SR bude súčasne predložený návrh na prerokovanie návrhu zákona v skrátenom legislatívnom konaní. 
MPSVR SR nenamieta potrebu transponovať smernicu Európskeho parlamentu a Rady 2008/104/ES o dočasnej agentúrnej práci podľa uplatnenej pripomienky, vychádza však z termínu určeného na transpozíciu uvedenej smernice podľa určenia gestorských ústredných orgánov štátnej správy zodpovedných za prebratie smerníc do augusta 2011. 
 	
OAP SVL ÚV SR 	K doložke zlučiteľnosti 
V bode 3 písm. a) doložky zlučiteľnosti je potrebné upraviť citáciu právne záväzných aktov ES v súlade s prílohou č. 1b k Legislatívnym pravidlám vlády SR nasledovne: 
- právne záväzné akty ES, ktoré majú jednu novelizáciu, je potrebné uvádzať v znení tejto novelizácie; konkrétne sa jedná o nariadenie (ES) č. 1080/2006, nariadenie (ES) č. 1828/2006, nariadenie (ES) č. 883/2004 a smernicu 92/85/EHS, 
- pri citácii nariadenia (ES) č. 1083/2006 požadujeme vypustiť uvádzanie jeho novelizácie a uvádzať predmetné nariadenie iba s dodatkom „v platnom znení“, 
- pri uvádzaní publikačného zdroja sa nemá uvádzať aj číslo strany. 
Z bodu 3 písm. a) doložky zlučiteľnosti žiadame vypustiť tie smernice, ktoré už boli zrušené a nahradené novými smernicami; konkrétne ide o smernicu 76/2007/EHS, smernicu 2002/73/ES, smernicu 97/80/ES a smernicu 98/52/ES (zrušené smernicou 2006/54/ES) a smernicu 80/987/EHS, smernicu 87/164/EHS a smernicu 2002/74/ES (zrušené smernicou 2008/94/ES). 
Taktiež je potrebné doplniť do doložky zlučiteľnosti smernicu Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov, ktorej cieľom je zamedzenie nelegálneho zamestnávania cudzincov. 
Zároveň odporúčame prehodnotiť rozsudky Súdneho dvora ES uvádzané v bode 3 písm. c) doložky zlučiteľnosti, nakoľko sa domnievame, že nie všetky sa týkajú problematiky predloženého návrhu zákona. 
 	O 	A 	 	
MS SR 	K čl. I 
K bodu 3 
V úvodnej vete je potrebné za slovami „V § 13“ vložiť slová „ods. 1“. 
 	O 	A 	 	
MS SR 	K článku I bod 4 

Slová „ a 50i“ je potrebné nahradiť slovami „a § 50i“. 
 	O 	N 	Navrhované znenie je v súlade s bodom 54 Legislatívnych pravidiel vlády SR.  	
MS SR 	K článku I bod 6 
Znenie § 50d ods. 1 odporúčame zosúladiť s odôvodnením v osobitnej časti dôvodovej správy; podľa cit. ustanovenia zamestnávateľ, ktorý m. i. „..... zabezpečí vzdelávanie .....“ má nárok na príspevok na podporu udržania zamestnanosti, podľa osobitnej časti dôvodovej správy je zabezpečenie vzdelávania vyjadrené kategoricky ( „je povinný“). 
 	O 	N 	Zo znenia odseku 1 vyplýva, že zamestnávateľ má povinnosť zabezpečiť vzdelávanie a prípravu pre trh práce.  	
MS SR 	K článku II  

Odporúčame zvážiť prijatie II alternatívy, z dôvodu negatívneho dopadu na rozpočet Sociálnej poisťovne v prípade prijatia I alternatívy. 
 	O 	N 	Návrh zákona sa predkladá na základe uznesenia vlády SR č. 777 z 9. novembra 2009 v dvoch alternatívach. Vláda SR na svojom zasadnutí rozhodne, ktorá z alternatív bude postúpená do ďalšieho legislatívneho procesu. 	
MŽP SR 	Dôvodová správa - B.osobitná časť :k bodom 2,4 a 7  
V poslednom odseku odporúčame "v § 13 ods. 1 písm. u)" nahradiť slovami "v § 13 ods. 1 písm.t )". 	O 	N 	Neakceptované z dôvodu vloženia nového písmena g) v § 13 ods. 1 (novelizačný bod 3).  	
MŽP SR 	K bodu 4  
Odporúčame slová "V § 13 ods. 1 písm. u)" nahradiť slovami "V § 13 ods. 1 písm. t)". 	O 	N 	Neakceptované z dôvodu vloženia nového písmena g) v § 13 ods. 1 (novelizačný bod 3).  	
MDPT SR 	 
Odporúčame v Čl. II sa prikloniť k I. alternatíve, t. j. zmierneniu podmienok nároku na dávku v nezamestnanosti a predĺženie poskytovania dávky v nezamestnanosti o 2 mesiace. 

 	O 	N 	Návrh zákona sa predkladá na základe uznesenia vlády SR č. 777 z 9. novembra 2009 v dvoch alternatívach. Vláda SR na svojom zasadnutí rozhodne, ktorá z alternatív bude postúpená do ďalšieho legislatívneho procesu. 	
SK 8 	k Dôvodovej správe – všeobecná časť 
V súlade s platnými Legislatívnymi pravidlami vlády Slovenskej republiky odporúčame doplniť aj zmienku o tom, či nová právna úprava bude mať dopad na rozpočty vyšších územných celkov. 

O uvedenú skutočnosť odporúčame doplniť aj Doložku o posúdení vplyvov. 
 	O 	A 	 	
SK 8 	k Predkladacej správe 
V súlade s platnými Legislatívnymi pravidlami vlády Slovenskej republiky odporúčame doplniť aj zmienku o tom, či nová právna úprava bude mať dopad na rozpočty vyšších územných celkov. 	O 	A 	 	
Klub 500 	Návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony  
Body: 
1. k § 50 písm. d) nie je nám jasné, čo je odvolávka 46 uvedená v navrhovanom § 50 písm. d) 

2. nie je nám jasné, či je niekde vymedzený okruh vzdelávania a prípravy pre trh práce – všeobecný alebo špecifický (...alebo je niekde v odvolávke 46, ktorú nevieme definovať)? 

3. § 48 zákona 5/2004 Z.z. znie: 
1) Oprávnené náklady na vzdelávanie a prípravu pre trh práce uchádzača o zamestnanie, záujemcu o zamestnanie alebo zamestnanca sú: 

a) priame náklady vynaložené na vzdelávanie a prípravu pre trh práce, a to náklady na materiál, mzdy a odmeny zamestnancov, úhrada preddavku na poistné na zdravotné poistenie, poistného na sociálne poistenie a príspevku na starobné dôchodkové sporenie platených zariadením na vzdelávanie a prípravu pre trh práce za svojich zamestnancov vykonávajúcich vzdelávanie a prípravu pre trh práce a ostatné priame náklady. 

Nie je nám z tohto znenia jasné, či je niekde stanovená maximálna hranica nákladov napr. na mzdy zamestnancov – školiteľov, pretože ak školenie vykonáva externá vzdelávacia agentúra, jej mzdové ohodnotenie môže byť x-násobne vyššie, ako napr. priemerný zárobok u zamestnávateľa? Rovnako aj ostatné náklady – napr. režia. 

b) režijné náklady vynaložené zariadením vzdelávania a prípravy pre trh práce pri vykonávaní vzdelávania a prípravy pre trh práce, 

c) náklady na moduly vzdelávania a prípravy pre trh práce, ktoré pre zariadenie na vzdelávanie a prípravu pre trh práce zabezpečuje iné zariadenie na vzdelávanie a prípravu pre trh práce v prípade, ak nejde o dodávku tovaru alebo služby, ktorej dodávateľ nie je jej skutočným výrobcom alebo poskytovateľom služby a bola určená na predaj konečnému spotrebiteľovi prostredníctvom subdodávateľa, 

d) daň z pridanej hodnoty, ak súčasťou nákladov podľa písmen a) až c) je táto daň a zariadenie na vzdelávanie a prípravu pre trh práce si nemôže odpočítať daň z pridanej hodnoty, 46b) 

4. Pripomienky k problematike povinnosti zabezpečiť vzdelávanie a prípravu pre trh práce: 
z doterajších skúseností vieme, že u zamestnávateľa je rôzna kvalifikačná štruktúra zamestnancov. Je veľmi ťažké v takomto prípade zabezpečiť školenie, ktoré by spĺňalo podmienky či už všeobecného, alebo špecifického charakteru vzdelávania. Ako to bude posudzovať aj úrad práce, či budeme zabezpečovať školenia podľa jednotlivých profesií – to sa potom zamestnávateľovi náhrada 60% poriadne skomplikuje, pretože ak má mať školenie aj zmysel, nemôže byť len absolútne všeobecné, ak bude podľa profesií – tak bude musieť zamestnávateľ zabezpečovať x-školení. A tiež: zákonník práce nepozná pojem školenie. Pozná len pojem pracovná cesta – v takomto prípade sa ale jedná o výkon práce – ako by bol posudzovaný napr. úraz, ktorý by sa stal na takomto školení? Bol by pracovný alebo nepracovný? 

5. k § 50i – dávka na podporu flexibility zmeny zamestnania 
K bodu 1 znamená to, že túto dávku dostane aj ten, kto skončí pracovný pomer na dobu určitú v trvaní 2 mesiacov – dostane 3-mesačnú dávku? Je nejako definovaná možnosť opakovanej výplaty dávky v roku? Je obmedzená určitým počtom mesiacov a opakovaní? Alebo bude táto dávka priznaná len raz? ( v roku, alebo inom časovom intervale)? Podstatne vzrastie administratíva u zamestnávateľa. Alebo bude úrad práce vychádzať z podkladov o zamestnancovi a jeho vymeriavacom základe, ktorý sa posiela formou výkazu každý mesiac do sociálnej poisťovne – priamo sú v ňom údaje prináležiace k rodnému číslu (doteraz túto formu úrad práce nevyužíva, potvrdenky sa píšu ručne). 

6. k § 293 
II. alternatíva je z nášho pohľadu napísaná zrozumiteľnejšie I. alternatíva je zase obsahovo prijateľnejšia. Ak akceptujeme prijatie I. alternatívy, očakávali by sme zrozumiteľnejšie formulácie. Odvolávanie sa jedného paragrafu na ďalší a a ten na ďalší, atď. pôsobí neprehľadne a zmätočne. 

7. k § 72k: 
Navrhované znenie môžeme chápať tak, že keď firma uzavrela dohodu napríklad v júni 2009 a jej platnosť je do 31.12.2010 tak sa doplnený § 50d takejto zmluvy netýka a školenia firma nemusí zabezpečovať? Bude potom (po 31.12.2010) možnosť uzavrieť novú dohodu platnú do 31.12.2011? Alebo ak predpokladáme, že firma bude náhradu 60% potrebovať aj po 31.12.2010, je možnosť prepracovania pôvodnej dohody na nové podmienky? 

K ostatným doplňujúcim zmenám nemáme výhrady. 
 	Z 	ČA 	Návrh zákona bol upravený, že príspevok bude poskytovaný v súlade s nariadením Komisie (ES) č. 1998/2006 o uplatňovaní článkov 87 a 88 zmluvy na pomoc de minimis. 
Poskytovanie príspevku podľa § 50i bolo upravené tak, že dávka bude poskytnutá len ak ukončený pracovný pomer na dobu určitú trval najmenej tri kalendárne mesiace a opätovne môže byť poskytnutá len ak ďalší pracovný pomer trval najmenej šesť kalendárnych mesiacov.